Posada (cuerto)

Col termane posada se ghe intende dire a on ordegno (cofà on piron, on cuciaro) che el serve par magnare o cuxinare, scansando el contato intrà łe man e el magnare.

Le posade xeneralmente e prinçipalmente łe xe fate in metało, on tenpo i jera in fero o arxento, uncò inveçe costruii in açaio inosidabiłe, ma i ghe xe anca in legno, corno o porsełana.

Par ła rapida ristorasion o par ocaxion andove no ghe xe posibiłità de lavar łe posade cofà in on picnic o feste, ghe xe posade fate in plastega monodoparasion, xeneralmente insachetae par motivason de ixene.

Le posade łe se difarensia intrà łe posade da toła, varia a dire chełe doparae par magnare, e łe posade de servisio, łe sipia chełe doparae par servire in toła o chełe doparae in cuxina par ła preparasion del magnare.

 Servisio de posade 
Co i piati e i goti łe fa parte del servisio da toła

Cuerto
El cuerto el ciapa on difarente numaro de posade, da tre (in te ła version pì senpliçe) a molte de pì in tel caxo de pareciadure formałi, co tante portade.
 Da toła:
Cuciaro
corteło da toła
Piron (i połe esare do o pì)
 Da pese:
corteło da pese (lama no afinada)
piron da pese
 Da fruta:
pironeto
corteło
 Da dolçe
sculiero da dolçe (mixura media)
Piron da dolçe (media e xeneralmente co on bordo semi-tajente)
sculiero da jełato
 Da cafè:
sculierin picenin, no'l se cata in toła, ma el njien portà co ła çicara da cafè.

 Da servisio in toła 

minestro
 minestrin da salsa
posade da sałata
 pirona da rosto, (co denti longhi)
 corteo da rosto, (co łama longa)
 sculiero de servisio (grando)
sculiero da sucaro
corteło da butiro
 pironeto da sotoaxeo
 pałeta da dolçe

 Cuxina 
 pirona
 menestro
spumaroła
 sculiero graduà
 cortełi da cuxina
 trinsante (pa'l połastro)

 Bachetei 
In tei paexi orientałi (Republica Popołare Cinexe, Japon, Corea del Nord, Corea del Sud e altri) al posto de łe posade che ni'altri doparemo, se costuma doparare i bachetei del magnare. Tutavia sta tradision ła xe sta inportà in oçidente in alguni tipeghi locałi a tema orientałe, cofà intrà i tanti, i ristoranti cinexi.

 Gałaria de łe someje 

 Altri projeti